hu en en hu hu hu hu de hu hu hu hu hu de hu en hu hu hu hu hu hu en hu hu hu hu hu hu hu hu hu hu hu hu hu hu hu hu hu en en es en en en cs hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu en
Amikor foglyul ejt a paradigmád - Co-Create
Biztos nem lep meg, hogy a paradigmád – ahogyan látod a világot – meghatározza a viselkedésmódodat. A paradigma olyan, mint egy szemüveg, amin keresztül nézzük a világot. Egy szemüveg, amiről sokszor nem is tudjuk, hogy rajtunk van.  A paradigmáink fogságba is ejthetnek minket, korlátozhatják a döntéseink, viselkedésmódunk szabadságát. Hogyan is történik mindez, és hogyan tudunk kitörni a fogságból?
A paradigma olyan gondolati rendszert takar, ami meghatározza a szokásainkat, amit és ahogyan teszünk. Nézzünk egy példát, amit a poszton belül következetesen használni fogunk. Ha azt gondoljuk, hogy professzionálisnak lenni azt jelenti, hogy éjt-nappallá téve dolgozunk, akkor vélhetőleg, amikor magunkra kellene időt szánni, azt is munkával töltjük. A professzionalitásról alkotott nézetünk belekényszerít minket egy olyan működési módba, ami nagyon káros is lehet. Ezzel szemben, ha a professzionalitásról úgy vélekedünk, mint egy szintről, amit szeretnénk a munkánk során tartani, vagy értékekről, amelyek mentén működünk, az nem feltétlen tol bele minket egy olyan állapotba, ami egyhamar kiégéshez vezethet.
Coachként sokszor dolgozunk a paradigmákkal. Fontos információ az ügyfélről, hogy hogyan látja a dolgokat, hisz sokszor ezek az öntudatlan beidegződések határozzák meg a viselkedését. A viselkedésváltozáshoz vezető út pedig nem egyszer maga a paradigma-váltás.
Nem könnyű, hiszen a paradigmáink jellemzően nem tudatosak, hozzánk nőttek és a világ legtermészetesebb dolgának tűnnek. Olyannyira, hogy néha még arról is meggyőzzük magunkat, ez a helyes gondolkodásmód, az egyetlen lehetséges út (mert hát professzionálisnak lenni igenis azt jelenti, hogy éjt-nappallá téve dolgozunk).
Coachként is magas szakmaiság és komoly tapasztalat szükséges ahhoz, hogy kiszúrjuk ezeket, és tudjunk velük jól dolgozni. De a jó hír, hogy nem lehetetlen. Nem feltétlen kell azzonban coachnak lenni ahhoz, hogy érzékeljük ezeket. Kell hozzá jó rendszerlátás, és képesnek kell lenni egy olyan absztrakciós (meta) szinten gondolkodni, hogy magát a gondolkodásmódot vizsgáljuk. (Nem véletlen, hogy a World Economic Forum Future of jobs kutatásai során is a legértékesebb kompetenciák között ott van a kritikai gondolkodás. Ez olyasmit takar, hogy rá tudunk nézni arra, ahogyan gondolkodunk a dolgokról.)
Ha már látjuk, akkor van lehetőségünk változtatni
Változtatni akkor tudunk valamin, ha tudunk róla. A tudatossági terünkben kell, hogy legyen a jelenség ahhoz, hogy elkezdjük máshogy csinálni. Ehhez korábbi blogposztunk az érzelmi és kognitív váltásokról is támpontot adhat.
Mi segítheti a paradigmaváltást?
Ha tudjuk mi a célunk vele. Például szeretnénk egyszerre professzionális lenni, és teljes életet is élni, amihez hozzátartozik a szabadidő a barátainkkal, a párunkkal.
Ha van arra mintánk, hogy máshogy is lehet adott jelenségről gondolkodni, és ez egy vonzó minta számunkra. Például azt látjuk, a főnökünknek van magánélete, és közben rendkívül profinak is gondoljuk, és felnézünk rá.
Kipróbáljuk az eltérő viselkedésmódot (fake it till you make it), és figyeljük, ez mit eredményez. Elkezdünk nem 12 hanem csak 10 (urambocsá’ 8) órát dolgozni, és figyeljük, hogy kapunk-e bármi olyan jelzést a környezetünktől, hogy kevésbé professzionális a működésünk. Ha nem, akkor lehet, hogy kevesebbet dolgozva is professzionálisak vagyunk? Kicsit olyan ez, hogy elkezdjük gyakorolni azt a működést, amire vágyunk. Nem baj, hogy még nem tartunk ott, de megnézzük milyen lenne, ha már ott lennénk.
Tudatosítsd a haladásod: ha már időnként sikerül a viselkedésváltozás, és ennek tudatában vagy, és érzékeled, hogy a korábbi paradigmádat elkezdted felülírni, légy büszke magadra, örülj neki. Ez tud akár plusz energiát adni a paradigma teljes felülírásához, vagy akár további korlátozó paradigmáiddal való munkához.
Ha szívesen dolgoznál a paradigmáiddal coachingban, vagy tanulnál arról, hogy coachként, hogyan lehet a paradigmákkal jól dolgozni, fordulj hozzánk bizalommal. A téma teamcoaching vetületéről pedig a hamarosan megrendezésre kerülő ICF konferencián tartott előadásomban is hallhatsz.
coach (MCC), team coach, organizational coach
Facebook Twitter LinkedIn Email
Ne hagyd magad elsodorni: érzelmi és kognitív váltó
Vannak helyzetek, amelyek beszippantanak? Amikor belesodródsz egy olyan reakcióba, amit később... read more
Csendkalauz vezetőknek az 1:1 beszélgetésekhez
Korábbi blogposztunk foglalkozott az 1:1 beszélgetésekkel vezető és csapattagja között, hogy... read more
Kulisszatitkok a workshopok világából #1: Mire való a workshop?
Workshop … ez biztos valami multis izé. Pedig nem. A workshopoknak... read more
Ide nekünk egy csapatépítést!
Így, hogy van lehetőség visszatérni az irodába, sokan szembesültek azzal, hogy... read more
Coach-praktikák #1: az ember a történet mögött
Coach-praktikák sorozatunkban olyan eszközökbe, látásmódokba, készségekbe adunk betekintést, amelyek ezt segítik.... read more
Csapat-csapdák: az elfelejtett stakeholder
A fodrász olyan hajat vág, ami neki tetszik, de neked nem.... read more
Felfelé zuhanás – rezilienciáról kicsit másképp
Michelangelo abban hit, hogy ott a szobor a kőbe zárva, csak... read more
Két csapattag folyamatos harcban áll egymással. Azon vitáznak, hogy egy adott... read more
Csapat-csapdák sorozatunkban olyan jelenségekkel foglalkozunk, amelyekkel a csapat saját eredményességét akadályozza.... read more
Csapat-csapdák: amikor a konfliktussal ássa meg a csapdáját a csapat
Csapat-csapdák sorozatunkban olyan csapat jelenségeket vizsgálunk, amelyek hátráltatják a csapat eredményes... read more
Cím: Budapest, 1141, Kalocsai utca 69 TT2
Telefonszám: +36 30 932 5389
© Copyright Co-Create 2022.